
Na temelju članka 54. stavka 1. Zakona o ustanovama (Narodne novine broj: 76/93, 29/97, 47/99, 35/08, 127/19, 151/22), članka 98. Zakona o odgoju i obrazovanju u osnovnoj i srednjoj školi (Narodne novine broj. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH, 152/14, 7/17, 68/18, 98/19, 64/20, 151/22, 156/23) i članka 58. Statuta Osnovne škole „Ivan Goran Kovačić“ Lišane Ostrovičke, Školski odbor Osnovne škole „Ivan Goran Kovačić“, Lišane Ostrovičke uz prethodnu suglasnost Županijske skupštine Zadarske županije, KLASA: 602-01/26-01/93, URBROJ:_2198-02-26-3, od 15. listopada, na 19. sjednici Školskog odbora održanoj dana 28. listopada 2026. godine donosi:


STATUTARNU ODLUKU O IZMJENAMA I DOPUNAMA STATUTA
OSNOVNE ŠKOLE „IVAN GORAN KOVAČIĆ“

 
Članak 1.
U Statutu Osnovne škole „Ivan Goran Kovačić“, Lišane Ostrovičke  (KASA: 011-03/24-01/1, URBROJ: 2198-1-25-24-1 , od 17. svibnja 2024. godine) u članku 104. dodaju se novi stavci 5. i 6. koji glase:

(5) Izostanak učenika Škole s nastave zbog izražavanja nezadovoljstva i protesta učenika ili roditelja učenika smatra se neopravdanim izostankom i nije ga moguće opravdati. 
(6) Ako roditelji učenika iz različitih razloga ne dopuštaju djetetu odlazak u Školu, a Škola o tome ima informaciju, dužna je o tome obavijestiti nadležni područni ured tijela nadležnog za socijalni rad. 

Članak 2.
	
Ova dopuna statuta stupa na snagu dan nakon dana objave na oglasnoj ploči Škole.

						            

                                                                                       Predsjednica Školskog odbora:
                                                                                                      Stana Mičić




Ova dopuna statuta objavljena je na oglasnoj ploči Škole dana 28. listopada 2026. godine,a stupa na snagu 29. listopada 2026. godine



Ravnateljica Škole:

                                                                                            Nikolina Kraljević, prof.

